EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du, Nafarroako Parlamentuko 160 irteera-zenbakiarekin erregistratua 2022ko urtarrilaren 10ean (10-22/PES-4), Suspertzerako Europako Bitartekoetatik heldu diren funtsen bidez finantzatzen ahal diren jarduketak kudeatzeko eta betetzeko premiazko neurriak onesten dituen apirilaren 14ko 4/2021 Foru Lege-dekretuaren xedapen gehigarri bakarra betetzeari buruz. Hona Ekonomia eta Ogasuneko kontseilariak horretaz ematen dion informazioa:

Ekonomia eta Ogasun Departamentuko kontseilaria Nafarroako Parlamentuaren aurrean agertzekoa da otsailaren 9an, xedapen gehigarri bakar horretan azaltzen diren gai guztien gaineko informazioa emateko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2022ko otsailaren 4an.

Nafarroako Ekonomia eta Ogasuneko kontseilaria: Elma Saiz Delgado